**ชื่อเรื่อง วอมแบต**

รูปภาพ https://www.nsm.or.th/nsm/th/node/14176

**วอมแบต** (Vombatus ursinus) สัตว์ที่หน้าตาดูคล้ายหมีชนิดนี้ แท้ที่จริงเป็นสัตว์เลี้ยงลูกด้วยนมที่ ตัวเมียมีกระเป๋าหน้าท้อง (Marsupium) เช่นเดียวกับ จิงโจ้ โคอะล่า และวอลลาบี้ ฯลฯ ต่างกันแต่ว่ารูที่กระเป๋าหน้าท้องนั้นหันออกไปทางเดียวกับรูก้น เพื่อป้องกันไม่ให้ขี้ดินกระเด็นใส่ขณะขุดโพรง วอมแบตจัดเป็นสัตว์ที่ออกหากินในเวลากลางคืนและกินพืชเป็นอาหาร ลักษณะเด่นของวอมแบต เป็นสัตว์ที่ดูเหมือนไม่มีพิษภัยชนิดนี้ มีบั้นท้ายที่อวบอั๋นไว้ต่อกรกับสัตว์ผู้ล่าที่กล้าแหยมเข้ามาในโพรงรัง นอกจากนี้วอมแบตยังรู้จักสื่อสารกับพวกเดียวกันโดยก่อกองมูลไว้ตามที่ต่าง ๆ แต่ก้อนอึของเจ้าวอมแบตนี้ กลับมีลักษณะที่แปลกพิสดารยิ่งกว่าของสัตว์ชนิดไหนบนโลก ทั้งนี้เพราะว่ามีรูปทรงเป็นสี่เหลี่ยมลูกเต๋า

วอมแบตใช้เวลาถึง 2 อาทิตย์ในการย่อยอาหาร และถ่ายมูลตกครั้งละ 80-100 ก้อนต่อคืน จากการศึกษาระบบขับถ่ายภายในร่างกายของวอมแบต พบว่ามูลรูปทรงสี่เหลี่ยมลูกเต๋านี้ เกิดขึ้นตั้งแต่อยู่ในลำไส้แล้ว จากการบีบตัวและแรงอัดของลำไส้ในช่วง 8% สุดท้าย ทำให้กากอาหารเปลี่ยนสภาพจากที่คล้ายของเหลวไปเป็นของแข็ง ซึ่งในระยะนี้ก้อนอึจะมีรูปทรงเป็นสี่เหลี่ยมลูกเต๋า ที่มีขนาดราว 2 ซม. แทนที่จะเป็นรูปทรงไส้กรอกปกติ ทั้งนี้เพราะลำไส้ของวอมแบตยืดขยายได้ไม่เท่ากันซึ่งแตกต่างไปจากลำไส้ของสัตว์ชนิดอื่น ๆ เช่นที่พบในหมู เป็นต้น ลักษณะเช่นนี้อาจเป็นการปรับตัวให้เข้ากับสภาพอแวดล้อมภายใต้สภาพอากาศที่แห้งแล้งของทวีปออสเตรเลีย ร่างกายจึงดึงเอาความชื้นออกจากกากอาหารนั่นเอง

ตามรายงาน ดาร์ล นิมโม ผู้ช่วยศาสตราจารย์ด้านความหลากหลายทางชีวภาพ มหาวิทยาลัยชาร์ล สจ๊วต ประเทศออสเตรเลียเผยแพร่บทความผ่าน The Conversation ว่าเรื่องวีรกรรมของเจ้าวอมแบตที่แพร่กระจายไปทั่วอินเตอร์เน็ตนั้น ไม่ได้เป็นเรื่องจริงที่มีความถูกต้องร้อยเปอร์เซ็น แต่ก็นับว่ามันได้ช่วยเหลือสัตว์อื่น ๆ โดยไม่ได้ตั้งใจอยู่เหมือนกัน ทั้งนี้ก็เพราะมันมีโพรงที่มีเครือข่ายใต้ดินกว้างขวางและซับซ้อน ป้องกันภยันตรายต่าง ๆ ที่เกิดขึ้นจากบนพื้นผิวได้ ไม่ว่าบนพื้นผิวจะร้อนขนาดไหนในหลุมวอมแบตจะมีอุณหภูมิที่คงที่มาก สัตว์ตัวเล็กตัวน้อยจึงมองหลุมวอมแบตเป็นที่หลบภัยเสมอ

มีงานวิจัยปี 2015 พยายามเอากล้องไปบางเพื่อดูโพรงวอร์มแบต 34 โพรงด้วยกัน พบว่ามีสัตว์หลบภัยในหลุมเจ้าวอมแบตหลากหลายประเภทมาก ทั้งตัววัลลาบี จิ้งเหลน นก โดยเฉพาะสัตว์ประเภทวัลลาบีหินเท้าดำใช้โพรงวอมแบตบ่อยกว่าเจ้าของบ้านเสียอีก โดยนับจำนวนครั้งที่มันเข้าโพรงวอมแบตได้ 2,000 ครั้งในแปดสัปดาห์ แต่จริง ๆ ก็ไม่ได้มีแค่วอมแบตที่ขุดบ้านให้คนอื่นใช้ สัตว์ประเภทอื่น ๆ ก็มีโพรงที่สรรพสัตว์ใช้เป้นที่หลบภัยด้วยเหมือนกัน เช่น หนูฮอปปิ้ง ตัวตุ่นเอคินด้า เป็นต้น ก็ใช้โพรงของหนูจิงโจ้ด้วยเหมือนกัน โดยวอมแบตหนึ่งตัวไม่ได้มีโพรงแค่โพรงเดียว แต่มันขุดโพรงไปเรื่อยแล้วเชื่อมเข้าด้วยกัน แต่ละคืนก็เลือกนอนโพรงใดโพรงหนึ่ง เคยมีงานวิจัยชี้ว่าเฉลี่ยแล้ววอมแบตหนึ่งตัวจะมีโพรงอย่างน้อย 14 โพรง แต่ละโพรงก็กว้างมาก โดยเชื่อว่าอาณาเขตเครือข่ายโพรงของวอมแบตตัวหนึ่งกว้างถึง 172 เฮกเตอร์ หรือเกือบ 2 กิโลเมตร อย่างนี้แล้วหมายความว่ามีโพรงที่เจ้าของบ้านไม่อยู่เต็มไปหมด โพรงร้างก็มี หมายความว่าสัตว์หลาย ๆ ตัวก็รู้อยู่แล้วว่าโพรงพวกนี้มักไม่มีเจ้าของบ้าน แต่ถ้าวอมแบตเข้าบ้านมาแล้วเห็นสัตว์อื่นจะเป็นอย่างไร เรื่องนี้ผู้เชี่ยวชาญก็บอกว่ารู้ได้ยาก แต่ที่ผ่านมาก็มีการพบกะโหลกหมาและจิ้งจอกในโพรงวอมแบต หมายความว่าไม่ใช่ว่าสัตว์น่ารักนี้จะเป็นมิตรกับผู้มาเยือนทุกตัว หรือสัตว์ต่าง ๆ อาจเข้าโพรงไปไม่ลึกพอจะสร้างความเดือดร้อนรำคาญให้เจ้าของบ้าน แต่ก็ไม่ได้ปิดกั้นข้อสันนิษฐานว่าวอมแบตจะช่วยเหลือสัตว์อื่นระหว่างไฟป่าไปเลยเสียทีเดียว

ผ.ศ.นิมโมปิดท้ายบทความด้วยการบอกว่า ไม่ว่าสุดท้ายแล้ววอมแบตจะเป็นฮีโร่จริงหรือไม่ แต่เรื่องที่น่ากังวลกว่าคือวอมแบตและสัตว์อื่น ๆ ที่ใช้บ้านของมันเป็นหลุมหลบภัยกำลังเจอความท้าทายใหม่ คือสภาพป่าหลังถูกไฟไหม้หมดทำให้ขาดแคลนอาหารและสภาพโล่งเตียนก็ทำให้หลบผู้ล่าได้ยาก ต้องดูแลเป็นพิเศษจนกว่าสภาพป่าจะฟื้นฟู

ที่มา <https://www.nsm.or.th/nsm/th/node/14176>

<https://workpointtoday.com/wambat-the-hero/>

**คำถามที่ 1 แบบเลือกตอบ (อย่างน้อย 1 คำถาม)**

คำถาม จากบทความข้างต้น ข้อใดเป็น ผลพลอยได้ที่เกิดจากวอมแบต

1. มีหลุมหลบภัยให้สัตว์อื่นๆจากภัยทางธรรมชาติ
2. ฟื้นฟูระบบนิเวศในการขุดดิน
3. ช่วยทำให้พืชเจริญเติบโต
4. ช่วยลดมลภาวะทางอากาศ

เฉลย/แนวคำตอบ คำตอบที่ :1. มีหลุมหลบภัยให้สัตว์อื่นๆจากภัยทางธรรมชาติ

กระบวนการอ่าน: การรู้ตำแหน่งข้อสารสนเทศในบทอ่าน

สถานการณ์: สาธารณะ

แหล่งที่มา: แหล่งข้อมูลเดียว

รูปแบบของเนื้อเรื่อง: แบบต่อเนื่อง

ประเภทของเนื้อเรื่อง: บอกเล่าอธิบายเหตุผล

ลักษณะข้อสอบ: แบบเลือกตอบ

ความสอดคล้องตัวชี้วัด: ท 1.1, ม. 1/2: จับใจความสำคัญจากเรื่องที่อ่าน

**คำถามที่ 2 แบบเลือกตอบเชิงซ้อน (อย่างน้อย 1 คำถาม)**

จากบทความ เรื่อง วอมแบต ข้อความเหล่านี้เป็นข้อเท็จจริง หรือความคิดเห็น จงเลือก ข้อเท็จจริง

หรือ ความคิดเห็น ในแต่ละข้อ

|  |  |  |
| --- | --- | --- |
| **ข้อความนี้เป็นข้อเท็จจริง หรือความคิดเห็น** | **ข้อเท็จจริง** | **ความคิดเห็น** |
| ในบทความนี้ วอมแบตเป็นฮีโร่ช่วยสัตว์ ในการสร้างหลุมหลบภัยในภัยทางธรรมชาติ |  |  |
| สภาพป่าหลังเกิดภัยธรรมชาติ ควรช่วยกันฟื้นฟู |  |  |
| วอมแบต เป็นสัตว์ที่ไม่สร้างความเดือนร้อนให้มนุษย์ |  |  |
| จากบทความนี้ จะต้องให้ความสำคัญกับวอมแบต |  |  |

เฉลย/แนวคำตอบ คำตอบที่ : ข้อเท็จจริง ข้อเท็จจริง ความคิดเห็น ความคิดเห็น

กระบวนการอ่าน: การบูรณาการและตีความ

สถานการณ์: บริบทการอ่านเพื่อการศึกษา

แหล่งที่มา: เนื้อเรื่องเดียว

รูปแบบของเนื้อเรื่อง: แบบต่อเนื่อง

ประเภทของเนื้อเรื่อง: บอกเล่าอธิบายเหตุผล

ลักษณะข้อสอบ: แบบเลือกตอบเชิงซ้อน

ความสอดคล้องตัวชี้วัด: ท 1.1, ม. 1/2: จับใจความสำคัญจากเรื่องที่อ่าน

**คำถามที่ 3 แบบเติมคำตอบแบบปิด (อย่างน้อย 1 คำถาม)**

|  |  |
| --- | --- |
| **ข้อความ** | **ลำดับเหตุการณ์** |
| งานวิจัยชี้ว่าเฉลี่ยแล้ววอมแบตหนึ่งตัวจะมีโพรงอย่างน้อย 14 โพรง แต่ละโพรงก็กว้างมาก โดยเชื่อว่าอาณาเขตเครือข่ายโพรงของวอมแบตตัวหนึ่งกว้างถึง 172 เฮกเตอร์ หรือเกือบ 2 กิโลเมตร |  |
| งานวิจัยปี 2015 พยายามเอากล้องไปบางเพื่อดูโพรงวอร์มแบต 34 โพรงด้วยกัน พบว่ามีสัตว์หลบภัยในหลุมเจ้าวอมแบตหลากหลายประเภทมาก |  |
| สันนิษฐานว่าวอมแบตจะช่วยเหลือสัตว์อื่นระหว่างไฟป่าในช่วงปีที่ผ่านมา |  |
| พบว่ามีสัตว์หลบภัยในหลุมเจ้าวอมแบตหลากหลายประเภทมาก ทั้งตัววัลลาบี จิ้งเหลน นก โดยเฉพาะสัตว์ประเภทวัลลาบีหินเท้าดำใช้โพรงวอมแบตบ่อยกว่าเจ้าของบ้านเสียอีก |  |

เฉลย/แนวคำตอบ คำตอบที่ : 2 1 4 3

กระบวนการอ่าน: การบูรณาการและตีความ

สถานการณ์: บริบทการอ่านเพื่อการศึกษา

แหล่งที่มา: เนื้อเรื่องเดียว

รูปแบบของเนื้อเรื่อง: แบบต่อเนื่อง

ประเภทของเนื้อเรื่อง: บอกเล่าอธิบายเหตุผล

ลักษณะข้อสอบ: เติมคำตอบแบบปิด

ความสอดคล้องตัวชี้วัด: ท 1.1, ม. 1/2: จับใจความสำคัญจากเรื่องที่อ่าน

**คำถามที่ 4 แบบเติมคำตอบแบบเปิด (อย่างน้อย 1 คำถาม)**

คำถาม เพราะเหตุใด วอมแบต จึงเหมือนเป็นฮีโร่ให้กับสัตว์อื่นๆในภัยทางธรรมชาติ

คำตอบ.................................................................................................

เฉลย/แนวคำตอบ คำตอบที่ : วอมแบตมีความสำคัญ ในทางธรรมชาติ ที่วอมแบต เป็นสัตว์ชนิดที่ขุดโพรงเป็นที่อยู่อาศัย และจะขุดโพรงมาก

โดยวอมแบตหนึ่งตัวจะมีโพรงอย่างน้อย 14 โพรง แต่ละโพรงก็กว้างมาก โดยเชื่อว่าอาณาเขตเครือข่ายโพรงของวอมแบตตัวหนึ่งกว้างถึง 172 เฮกเตอร์ หรือเกือบ 2 กิโลเมตร อย่างนี้แล้วหมายความว่ามีโพรงที่เจ้าของบ้านไม่อยู่เต็มไปหมด โพรงร้างก็มี หมายความว่าสัตว์หลาย ๆ ตัวก็รู้อยู่แล้วว่าโพรงพวกนี้มักไม่มีเจ้าของบ้านจึงเข้าไปอยู่อาศัยในช่วงที่เกิดภัยทางธรรมชาติ

กระบวนการอ่าน: การบูรณาการและตีความ

สถานการณ์: บริบทการอ่านเพื่อการศึกษา

แหล่งที่มา: เนื้อเรื่องเดียว

รูปแบบของเนื้อเรื่อง: แบบต่อเนื่อง

ประเภทของเนื้อเรื่อง: บอกเล่าอธิบายเหตุผล

ลักษณะข้อสอบ: เติมคำตอบแบบเปิด

ความสอดคล้องตัวชี้วัด: ท 1.1, ม. 1/2: จับใจความสำคัญจากเรื่องที่อ่าน

**คำถามที่ 5 แบบเติมคำตอบแบบอิสระ (อย่างน้อย 1 คำถาม)**

คำถาม นักเรียนเห็นด้วยกับ ที่นักวิทยาศาสตร์กล่าวสรุปว่า ไม่ว่าสุดท้ายแล้ววอมแบตจะเป็นฮีโร่จริงหรือไม่ แต่เรื่องที่น่ากังวลกว่าคือวอมแบตและสัตว์อื่น ๆ ที่ใช้บ้านของมันเป็นหลุมหลบภัยกำลังเจอความท้าทายใหม่ คือสภาพป่าหลังถูกไฟไหม้หมดทำให้ขาดแคลนอาหารและสภาพโล่งเตียนก็ทำให้หลบผู้ล่าได้ยาก ต้องดูแลเป็นพิเศษจนกว่าสภาพป่าจะฟื้นฟู

เฉลย/แนวคำตอบ คำตอบที่ : การกู้สภาพแวดล้อมและบรรยากาศจากไฟป่าขนาดใหญ่นั้นอาจต้องการความช่วยเหลือจากมนุษย์ ทั้งการป้องกันไม่ให้เกิดไฟป่าบ่อยครั้ง การดูแลผืนป่า คน และสิ่งมีชีวิตเมื่อเกิด พร้อมด้วยมาตรการเยียวยาหลังเกิดไฟป่าขึ้น ทั้งยังต้องควบคู่มากับสภาพภูมิอากาศที่ดี ไม่ร้อนจัด หนาวสุด หรือแปรปรวนเช่นที่เป็นอยู่ ดังนั้นพวกเราควรช่วยกันคนละไม้คนละมือในการบำรุงป่าให้อุดมสมบูรณ์ ไปพร้อมกับการใช้ชีวิตอย่างคำนึงถึงโลก เพื่อให้มนุษย์และธรรมชาติอยู่ร่วมกันได้อย่างยั่งยืน

กระบวนการอ่าน: การบูรณาการและตีความ

สถานการณ์: บริบทการอ่านเพื่อการศึกษา

แหล่งที่มา: เนื้อเรื่องเดียว

รูปแบบของเนื้อเรื่อง: แบบต่อเนื่อง

ประเภทของเนื้อเรื่อง: บอกเล่าอธิบายเหตุผล

ลักษณะข้อสอบ: เติมคำตอบแบบอิสระ

ความสอดคล้องตัวชี้วัด: ท 1.1, ม. 1/2: จับใจความสำคัญจากเรื่องที่อ่าน